รองปลัดก.เกษตรฯ เปิดงานรวมพลังสร้างป่าและเกษตรกรรมยั่งยืนพื้นที่ส.ป.ก.
นายมีศักดิ์ ภักดีคง รองปลัดกระทรวงเกษตรและสหกรณ์ เป็นประธานในการจัดงาน รวมพลังขับเคลื่อนการสร้างป่าและเกษตรกรรมยั่งยืนในพื้นที่ ส.ป.ก. ภายใต้โครงการสืบสานระบบวนเกษตร สร้างสรรค์ความยั่งยืนแก่ชุมชน ส.ป.ก. เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ณ วัดโป่งเกตุ ต.ขุนราม อ.พัฒนานิคม จ.ลพบุรี โดยมีนายรัตนะ สวามีชัย รองเลขาธิการสานักงานการปฏิรูปที่ดินเพื่อเกษตรกรรม (ส.ป.ก.) กล่าวรายงาน,สำหรับโครงการดังกล่าวจัดขึ้นเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกในการสืบสาน รักษา และต่อยอดศาสตร์พระราชา สร้างการรับรู้ ขยายผลองค์ความรู้ แนวทางการพัฒนาเกษตรกรรมยั่งยืน ซึ่งภายในงานมีกิจกรรมที่น่าสนใจคือการขยายผลองค์ความรู้ด้วยกลุ่มฐานต่าง ๆ จำนวน 11 ฐาน ภายใต้ 3 กลุ่มหลักคือ กลุ่มฐานคนรักษ์ดิน กลุ่มฐานคนรักษ์น้ำ กลุ่มฐานคนรักษ์ป่า กิจกรรมปลูกต้นไม้บริเวณรอบฝายโป่งเกตุ เพื่อสร้างความชุ่มชื้นและการรักษาหน้าดิน การปาฐกถาพิเศษ,ศักยภาพและโอกาสในการเพิ่มพื้นที่สีเขียวและพื้นที่ป่าในเขต ส.ป.ก. อีกทั้งยังมีเวทีเสวนา เพิ่มพื้นที่สีเขียวและพื้นที่ป่าในเขต ส.ป.ก. ทำอย่างไร เพื่อหาแนวทางการสร้างป่าและเกษตรกรรมยั่งยืนในพื้นที่ ส.ป.ก. ก่อให้เกิดความร่วมมือและเครือข่ายต่อไปในอนาคตได้ ซึ่งการจัดงานครั้งนี้ ใช้รูปแบบการดำเนินงานโดยสร้างการคิดเชิงบวก Growth mindset ในการพัฒนากระบวนการเรียนรู้ ควบคู่จิตสานึกเชิงอนุรักษ์ บนหลักความร่วมมือจากทุกภาคส่วนโดยอาศัยกลไกของ จิตอาสาพระราชทาน 904 วปร. และจิตอาสาทั่วไปในการขับเคลื่อนกระบวนงานให้บรรลุเป้าหมาย,ทั้งนี้ กิจกรรมที่จัดขึ้นจะช่วยพัฒนาศักยภาพเกษตรกรในเขตปฏิรูปที่ดินที่ประสบความสำเร็จให้เป็นที่รับรู้และเป็นต้นแบบให้กับเกษตรกรรายอื่นๆ อีกทั้งยังช่วยให้ทุกภาคส่วนมีส่วนร่วมในการกำหนดแนวทางการสร้างป่าและเกษตรกรรมยั่งยืนในพื้นที่ ส.ป.ก. ให้เกษตรกรที่ทำกินอยู่ในพื้นที่มีชีวิตที่อยู่ดีมีสุข และอยู่ร่วมกันกับป่าได้ดั่งคำที่ว่า ดิน น้ำ ป่าต้องมาพร้อม แต่บูรณาการต้องมาก่อน.
ส.ป.ก.จัดงาน รวมพลังขับเคลื่อนการสร้างป่าและเกษตรกรรมยั่งยืนในพื้นที่ ส.ป.ก. เฉลิมพระเกียรติเนื่องในโอกาสมหามงคลพระราชพิธีบรมราชาภิเษก ณ วัดโป่งเกตุ จ.ลพบุรี
รวมพลังสร้างป่า,เกษตรกรรมยั่งยืน,ส.ป.ก.,เฉลิมพระเกียรติ,พระราชพิธีบรมราชาภิเษก,ข่าวทั่วไป